**

РЕПУБЛИКА СРБИЈА

НАРОДНА СКУПШТИНА

Одбор за спољне послове

1. Број: 06-2/85-22

24. јун 2022. године

Б е о г р а д

**З А П И С Н И К**

**СА 50. СЕДНИЦE ОДБОРА ЗА СПОЉНЕ ПОСЛОВЕ**

**НАРОДНЕ СКУПШТИНЕ РЕПУБЛИКЕ СРБИЈЕ,**

**ОДРЖАНЕ 23. ЈУНА 2022. ГОДИНЕ**

Седница је почела у 15,03 часова.

Седницом је председавала Весна Марковић, заменица председника Одбора.

Седници су присуствовали следећи чланови Одбора: Стефан Србљановић, Ђорђе Тодоровић, Љиљана Малушић, Драган Шормаз, Лав Григорије Пајкић и Милан Југовић.

Седници Одбора су присуствовали заменици одсутних чланова Одбора: Живота Старчевић, Ана Пешић и Лука Кебара.

Седници нису присуствовали чланови Одбора: др Милорад Мијатовић, Дубравка Филиповски, Елвира Ковач, Предраг Рајић, Душица Стојковић, Ана Караџић, Тихомир Петковић, Ђорђе Милићевић и Стефан Кркобабић.

Из Министарства грађевинарства, саобраћаја и инфраструктуре, седници је присуствовала Александра Дамјановић, државна секретарка.

Заменица председника Одбора је образложила разлоге сазивања седнице Одбора у року краћем од три дана.

Заменица председника Одбора предложила је допуну дневног реда две нове тачке:

**2. Иницијативе за посете**

**2.1. Позив за учешће на Округлом столу „Изградња заједничке регионалне агенде“, Тирана, Албанија, 24-25. јун 2022. године;**

**2.2. Позив за учешће на Округлом столу „Напредак ка заједничким циљевима“, Скопље, Северна Македонија, 2. јул 2022. године;**

**2.3. Позив за учешће на Првом сајму српско-словеначке привреде „*ECP* 2022“, Љубљана, Словенија, 5-7. јула 2022. године.**

**3. Редовне активности сталних делегација**

**3.1. Састанак Одбора за правна питања и људска права Парламентарне скупштине Савета Европе, у Берну и Нојшателу, Швајцарска, 5-6. септембра 2022. године;**

**3.2. Састанак Одбора за политичка питања и демократију Парламентарне скупштине Савета Европе, у Паризу, Француска, 13. септембра 2022. године;**

**3.3. Састанак Одбора за мониторинг Парламентарне скупштине Савета Европе, у Паризу, Француска, 15. септембра 2022. године;**

**3.4. Састанак Одбора за једнакост и недискриминацију Парламентарне скупштине Савета Европе, у Паризу, Француска, 16. септембра 2022. године.**

Одбор је једногласно (*са 9 гласова ЗА*) усвојио следећи допуњени дневни ред:

**1. Споразум између Владе Републике Србије и Владе Румуније о утврђивању детаља за повезивање ауто-пута Београд – Ватин (РС) и ауто-пута Темишвар –Моравица (РО)**

**2. Иницијативе за посете**

2.1. Позив за учешће на Округлом столу „Изградња заједничке регионалне агенде“, Тирана, Албанија, 24-25. јун 2022. године;

2.2. Позив за учешће на Округлом столу „Напредак ка заједничким циљевима“, Скопље, Северна Македонија, 2. јул 2022. године;

2.3. Позив за учешће на Првом сајму српско-словеначке привреде „*ECP* 2022“, Љубљана, Словенија, 5-7. јула 2022. године.

**3. Редовне активности сталних делегација**

3.1. Састанак Одбора за правна питања и људска права Парламентарне скупштине Савета Европе, у Берну и Нојшателу, Швајцарска, 5-6. септембра 2022. године;

3.2. Састанак Одбора за политичка питања и демократију Парламентарне скупштине Савета Европе, у Паризу, Француска, 13. септембра 2022. године;

3.3. Састанак Одбора за мониторинг Парламентарне скупштине Савета Европе, у Паризу, Француска, 15. септембра 2022. године;

3.4. Састанак Одбора за једнакост и недискриминацију Парламентарне скупштине Савета Европе, у Паризу, Француска, 16. септембра 2022. године.

**4. Разно**

Одбор је једногласно (*са 9 гласова ЗА*) усвојио записник са 49. седнице Одбора.

**Тачка 1**

На предлог Владе Републике Србије, а у складу са чланом 8. став 1. Закона о закључивању и извршавању међународних уговора („Службени гласник РС“ број 32/13) и члана 50. Пословника Народне скупштине Републике Србије („Службени гласник РС“, бр. 52/2010, 13/2011 и 20/2012), а после образложења представника Министарства грађевинарства, саобраћаја и инфраструктуре, Одбор је једногласно (*са 9 гласова ЗА*) донео одлуку одлучио да дâ сагласност за привремену примену Споразума између Владе Републике Србије и Владе Румуније о утврђивању детаља за повезивање ауто-пута Београд – Ватин (РС) и ауто-пута Темишвар –Моравица (РО), до његовог ступања на снагу.

У расправи, заменица председника Одбора се интересовала о начину финансирања пројекта, односно да ли ће Европска унија учествовати делом у финансирању пројекта јер се ради о деоници на паневропском коридору. У одговору, указано је да се у овој фази пројекта назначене само процене трошкова, а да ће се тачан буџет и облици финансирања знати када буде дефинисан коначан пројекат.

**Тачка 2**

2.1. Позив за учешће на Округлом столу „Изградња заједничке регионалне агенде“, Тирана, Албанија, 24-25. јун 2022. године;

На предлог народног посланика Драгана Шормаза, којем је позив и упућен, Одбор је једногласно (*са 9 гласова ЗА*) прихватио иницијативу и одлучио је да народни посланик Драган Шормаз учествује на Округлом столу „Изградња заједничке регионалне агенде“, Тирана, Албанија, 24-25. јун 2022. године.

2.2. Позив за учешће на Округлом столу „Напредак ка заједничким циљевима“, Скопље, Северна Македонија, 2. јул 2022. године;

На предлог народног посланика Драгана Шормаза, којем је позив и упућен, Одбор је једногласно (*са 9 гласова ЗА*) прихватио иницијативу и одлучио је да народни посланик Драган Шормаз учествује на Округлом столу „Напредак ка заједничким циљевима“, Скопље, Северна Македонија, 2. јул 2022. године.

2.3. Позив за учешће на Првом сајму српско-словеначке привреде „ECP 2022“, Љубљана, Словенија, 5-7. јула 2022. године.

На позив председника Савеза Срба Словеније и на предлог Одбора за дијаспору и Србе у региону, којем је позив и упућен, Одбор за спољне послове је једногласно (*са 9 гласова ЗА*) прихватио иницијативу и одлучио је да председник Одбора за дијаспору и Србе у региону Милимир Вујадиновић учествује на Првом сајму српско-словеначке привреде „ECP 2022“, Љубљана, Словенија, 5-7. јула 2022. године.

**Тачка 3**

Одбор је констатовао редовне активности сталних делегација и овластио шефове сталних делегација да одреде састав делегација које ће учествовати у наведеним активностима.

**Тачка 4**

У оквиру ове тачке дневног реда није било расправе.

Седница је завршена у 15,17 часова.

Саставни део овог записника чини тонски снимак са седнице Одбора.

|  |  |
| --- | --- |
| СЕКРЕТАР ОДБОРА  др Владимир Филиповић | ЗАМЕНИК ПРЕДСЕДНИКА ОДБОРА  Весна Марковић |